Document ID: /roh_data/filtered/fineweb-2-filterrobots_roh.jsonl.gz/32886

Il president dal cussegl d'administraziun da la Flem-Laax-Falera management SA, Daniel Fischer ha infurmà sonda saira a Flem a la radunanza da commembers da la Cuminanza d'interess dals proprietaris d'abitaziuns secundaras Flem-Laax-Falera nua ch'ils daners da la taxa da turisem vegnan investids.
Sco Daniel Fischer ha ditg, ha la destinaziun uss 3 milliuns francs dapli, en tut 7 milliuns. Er il schef da la Gruppa Arena Alva, Reto Gurtner ha infurmà da ses plans.
Dapli transparenza
Mo tuttina èn blers proprietaris d’abitaziuns secundaras sceptics. Il president da la Cuminanza d’interess Reto Fehr è cuntent ch’els possian discurrer cun ils partenaris. Impurtant saja la finala la transparenza, vul dir ch’els sappian, tge che capita cun ils daners.